smcproject/ml-wiki-sentences huggingface dataset:
ആൻ ഏർലി ഫ്രോസ്റ്റ് (1985), ബറി മൈ ഹാർട്ട് അറ്റ് വൂണ്ടഡ് നീ (2007) എന്നീ ചിത്രങ്ങളിലെ അഭിനയത്തിന് ക്വിന് രണ്ട് പ്രൈംടൈം എമ്മി അവാർഡ് നോമിനേഷനുകൾ ലഭിച്ചിട്ടുണ്ട്.
സിബിഎസ് ടെലിവിഷൻ പരമ്പരയായ എലിമെന്ററിയിൽ (2012-2019) ക്യാപ്റ്റൻ തോമസ് "ടോമി" ഗ്രെഗ്‌സൺ എന്ന കഥാപാത്രമായി അദ്ദേഹം അഭിനയിച്ചു.
ഐറിഷ് കത്തോലിക്കാ മാതാപിതാക്കളുടെ മകനായി ഇല്ലിനോയിയിലെ ഷിക്കാഗോയിലാണ് ക്വിൻ ജനിച്ചത്.
അദ്ദേഹം ഷിക്കാഗോയിലും ഇല്ലിനോയിയിലെ റോക്ക്‌ഫോർഡിലും അയർലണ്ടിലെ കൗണ്ടി ഓഫാലിയിലെ ഡബ്ലിനിലും ബിറിലുമായി വളർന്നു.
ഒരു വീട്ടമ്മയായിരുന്ന അദ്ദേഹത്തിന്റെ അമ്മ തെരേസ ഒരു ബുക്ക് കീപ്പറായും ട്രാവൽ ബിസിനസ്സിലും ജോലി ചെയ്തപ്പോൾ പിതാവ് മൈക്കൽ ക്വിൻ റോക്ക് വാലി കോളജിൽ ഇംഗ്ലീഷ് സാഹിത്യത്തിലെ പ്രൊഫസറായിരുന്നു.
എയ്ഡൻ ഗില്ലൻ
എയ്ഡൻ ഗില്ലൻ (ജനനം: എയ്ഡൻ മർഫി, 1972 ഏപ്രിൽ 24 ന്) ഒരു ഐറിഷ് നടനാണ്.
എച്ബിഓ പരമ്പര ഗെയിം ഓഫ് ത്രോൺസിലെ , പീറ്റർ "ലിറ്റിൽഫിംഗർ‍ " ബെയ്ലിഷ് , എച്ബിഓ പരമ്പര ദ വയറിലെ , ടോമി കാർസെറ്റി,  ചാനൽ 4 പരമ്പര  ക്വീർ ആസ് ഫോക്കിലെ സ്റ്റുവർട്ട് അലൻ ജോൻസ് എന്നീ കഥാപാത്രങ്ങളെ അദ്ദേഹം അവിസ്മരണീയമാക്കി.
സംഗീത പരിപാടിയായ അദെർ വോയിസിൻ്റെ 10 മുതൽ 13 വരെയുള്ള സീസണുകളിൽ  അദ്ദേഹം അവതാരകനായി പ്രവർത്തിച്ചിട്ടുണ്ട്.
മൂന്ന് ഐറിഷ് ഫിലിം ആന്റ് ടെലിവിഷൻ അവാർഡുകളും ഗില്ലൻ നേടിയിട്ടുണ്ട്.
ഒരു ബ്രിട്ടീഷ് ഇൻഡിപെൻഡൻറ് ടെലിവിഷൻ അവാർഡ്, ബ്രിട്ടീഷ് ഇൻഡിപെൻഡൻറ് ഫിലിം അവാർഡ്, ടോണി അവാർഡിനുള്ള നാമനിർദ്ദേശം എന്നിവയും ഗില്ലനു ലഭിച്ചിട്ടുണ്ട്.
ഡബ്ലിനിലെ ഡ്രംകോണ്ട്ര യിലാണ് ഗില്ലൻ ജനിച്ചത്.
ഗ്ലാസ്നെവിൽവിലെ സെന്റ് വിൻസന്റ്സ് സി. ബി. യെസിൽ നിന്ന് അദ്ദേഹം വിദ്യാഭ്യാസം നേടി.
കൗമാരക്കാരനായിരിക്കെ ഡബ്ലിൻ യൂത്ത് തിയേറ്റർ മുഖേനയാണ് അദ്ദേഹം തന്റെ അഭിനയ ജീവിതം ആരംഭിച്ചത്.
ചാനൽ 4 അവതരിപ്പിച്ച ശ്രദ്ധേയ പരമ്പര ക്വീർ ആസ് ഫോക് ഫോക്കിലും അതിൻറെ രണ്ടാം പതിപ്പിലും ഗില്ലൻ, സ്റ്റുവർട്ട് അലൻ ജോൺസ് എന്ന കഥാപാത്രത്തെ അവതരിപ്പിച്ചു.
ഈ പ്രകടനത്തിന് അദ്ദേഹത്തിന് മികച്ച നടനുള്ള ബ്രിട്ടീഷ് അക്കാഡമി ടെലിവിഷൻ അവാർഡ് നാമനിർദ്ദേശം ലഭിക്കുകയുണ്ടായി.
ഹരോൾഡ് പിന്ററുടെ "ദ കെയർടേക്കർ" എന്ന നാടകത്തിലെ പ്രശസ്തമായ ബ്രോഡ് വേ കഥാപാത്രത്തിന്  അദ്ദേഹം ടോണി അവാർഡിന് നാമനിർദ്ദേശം ചെയ്യപ്പെട്ടു.
ദ കെയർടേക്കറിലെ പ്രകടനത്തോടെ ശ്രദ്ധയിൽപ്പെട്ട ഗില്ലൻ, 2004 ൽ എച്ബിഓ അവതരിപ്പിച്ച ശ്രദ്ധേയമായ പരമ്പര ദ വയറിലെ ടോമി കാർസെറ്റി എന്ന കഥാപാത്രം കൈകാര്യം ചെയ്യാൻ നിയോഗിക്കപ്പെട്ടു.
ഈ പ്രകടനത്തിന്  മികച്ച നടനുള്ള ഐറിഷ് ഫിലിം ആൻഡ് ടെലിവിഷൻ അവാർഡ് ലഭിക്കുകയുണ്ടായി.
2008-ൽ, സൺഡേ ട്രൈബ്യൂൺ ഗില്ലനെ "ഐറിഷ് കൾട്ട് ഹീറോ" ആയി അദ്ദേഹം തിരഞ്ഞെടുക്കപ്പെട്ടു.
2009 ൽ പുറത്തിറങ്ങിയ ചലച്ചിത്രം 12  റൗണ്ട്സിൽ അദ്ദേഹം പ്രത്യക്ഷപ്പെട്ടു.
2011 ൽ, എച്ബിഓ പരമ്പര ഗെയിം ഓഫ് ത്രോൺസിൽ പീറ്റർ "ലിറ്റിൽഫിംഗർ‍" ബെയ്ലിഷ് എന്ന വേഷം അവിസ്മരണീയമാക്കിയ  ഗില്ലൻ തന്റെ രണ്ടാമത്തെ ഐറിഷ് ഫിലിം ആന്റ് ടെലിവിഷൻ അവാർഡ് നാമനിർദ്ദേശം നേടിയെടുക്കുകയുണ്ടായി.
പരമ്പരയിലെ സംപ്രേഷണം ചെയ്ത ഏഴു  സീസണുകളിലും അദ്ദേഹം പ്രത്യക്ഷപ്പെട്ടു.
ബ്രിട്ടിഷ് ക്രൈം ത്രില്ലർ ചിത്രമായ‌ ബ്ലിറ്റ്സിൽ ബാരി വെയിസ് എന്ന പോലീസുകാരന്റെ വേഷം ഗില്ലൻ അവതരിപ്പിച്ചു.
2012-ൽ ഗില്ലൻ ദ ഡാർക്ക് നൈറ്റ് റൈസസ് എന്ന ചിത്രത്തിൽ സി.ഐ.എ ഏജന്റ് ബിൽ വിൽസൺ എന്ന കഥാപാത്രത്തെ അവതരിപ്പിക്കുക വഴി ഒരു പ്രധാന ഹോളിവുഡ് ചിത്രത്തിലും അദ്ദേഹം മുഖം കാണിച്ചു.
ദ മേസ് റണ്ണർ ചലച്ചിത്ര പരമ്പരയിലെ രണ്ടാമത്തെ ചിത്രമായ മേസ് റണ്ണർ: ദി സ്കോച്ച് ട്രയൽസിൽ ജാൻസൺ എന്ന വേഷവും അദ്ദേഹം കൈകാര്യം ചെയ്തു.
2001-ൽ ഒലിവിയ ഒ’ഫ്ലനഗനെ വിവാഹം കഴിച്ചു.
ഈ ദമ്പതികൾക്ക് രണ്ട് കുട്ടികളുണ്ട്.
അവർ 2014 ൽ വേർപിരിഞ്ഞു.
2009 ൽ, ഗില്ലൻ ദ വയറിലെ പ്രകടനത്തിന് ഒരു ഐറിഷ് ഫിലിം ആന്റ് ടെലിവിഷൻ അവാർഡ് കരസ്ഥമാക്കിയപ്പോൾ, ആ പുരസ്കാരം അദ്ദേഹത്തിനും ഭാര്യയ്ക്കും കുട്ടികൾക്കും വേണ്ടി സമർപ്പിച്ചു.
ഗില്ലൻറെ നിലവിലെ പങ്കാളി ഗായിക കാമിൽ ഓ'സള്ളിവൻ ആണ്.
ഒസ്മാനിയ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Osmania_Medical_College
ഇന്ത്യയിലെ തെലങ്കാനയിലെ ഹൈദരാബാദിലെ ഒരു മെഡിക്കൽ കോളേജാണ് ഒസ്മാനിയ മെഡിക്കൽ കോളേജ്.
ഹൈദരാബാദ് മെഡിക്കൽ സ്കൂൾ എന്നുമറിയപ്പെടുന്നു.
1846 ൽ ഹൈദരാബാദിലെയും ബെരാർ പ്രവിശ്യയിലെയും അഞ്ചാമത്തെ നിസാം അഫ്സൽ ഉദ് ദൗള, ആസാഫ് ജാ V ആണിത് സ്ഥാപിച്ചത്.
ഈ കോളേജ് ആരംഭത്തിൽ ഒസ്മാനിയ സർവകലാശാലയുമായി അഫിലിയേറ്റ് ചെയ്തിരുന്നു.
ഇപ്പോൾ ഇത് കലോജി നാരായണ റാവു  യൂണിവേഴ്സിറ്റി ഓഫ് ഹെൽത്ത് സയൻസസ് , ഒസ്മാനിയ ജനറൽ ആശുപത്രി എന്നിവയുമായി അഫിലിയേറ്റ് ചെയ്തിരിക്കുന്നു.
1919 ൽ ഒസ്മാനിയ യൂണിവേഴ്സിറ്റി സ്ഥാപിതമായ ശേഷം ഹൈദരാബാദിലെ ഏഴാമത്തെ നിസാം മിർ ഉസ്മാൻ അലി ഖാന് ശേഷം സ്കൂളിനെ ഒസ്മാനിയ മെഡിക്കൽ കോളേജ് എന്ന് പുനർനാമകരണം ചെയ്തു.
1846 ൽ സ്ഥാപിതമായ ഈ കോളേജ് ഹൈദരാബാദിലെ അഞ്ചാമത്തെ നിസാമായ അഫ്സൽ അദ് ദാവ്‌ല, ആസാഫ് ജാ V ന്റെ കാലത്ത് ഹൈദരാബാദ് മെഡിക്കൽ സ്കൂൾ എന്ന് നാമകരണം ചെയ്യപ്പെട്ടു.
നിസാം രോഗബാധിതനായപ്പോൾ, ഒരുപക്ഷേ പ്രമേഹത്തിൽ നിന്ന് അന്നത്തെ ബ്രിട്ടീഷ് നിവാസിയായ അദ്ദേഹത്തിന് ശസ്ത്രക്രിയാ വിദഗ്ധൻ ഡോ. വില്യം കാമ്പ്‌ബെൽ മക്ലീൻ പാശ്ചാത്യ വൈദ്യം ചികിത്സിക്കാൻ നിർദ്ദേശിച്ചു.
അതിൽ നിസാം പൂർണമായി സുഖം പ്രാപിച്ചു.
അലോപ്പതി വൈദ്യശാസ്ത്രത്തിൽ മതിപ്പുളവായ അദ്ദേഹം 1847 ൽ ഡോ. മക്ലീന്റെ നേതൃത്വത്തിൽ ഹൈദരാബാദ് മെഡിക്കൽ സ്കൂൾ (പിന്നീട് ഒസ്മാനിയ മെഡിക്കൽ കോളേജ് ആയി) സ്ഥാപിക്കാൻ ഉത്തരവിട്ടു.
അന്നത്തെ ഹൈദരാബാദ് മെഡിക്കൽ സ്കൂളിന്റെ പ്രിൻസിപ്പൽ ഡോ. എഡ്വേഡ് ലോറി അനസ്തേഷ്യയെക്കുറിച്ച് അഫ്സൽ ഗുഞ്ച് ഹോസ്പിറ്റലിൽ (ഇപ്പോൾ ഒസ്മാനിയ ജനറൽ ആശുപത്രി) നിരവധി പരീക്ഷണങ്ങൾ നടത്തി ( ഹൈദരാബാദ് ക്ലോറോഫോം കമ്മീഷൻ ) ലോകത്തിലെ ആദ്യത്തെ വനിതാ അനസ്‌തേഷ്യോളജിസ്റ്റ് ഡോ. രൂപ ബായ് ഫർദൂൺജി 1889 ൽ ഇവിടെ നിന്ന് ബിരുദം നേടി.
അവലംബം പുറംകണ്ണികൾ Osmania Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
17°22′55.73″N 78°29′4.37″E ﻿ / ﻿ 17.3821472°N 78.4845472°E ﻿ / 17.3821472; 78.4845472
ഒസ്മാനിയ സർവകലാശാല ഇംഗ്ലീഷ് വിലാസം https://ml.wikipedia.org/wiki/Osmania_University ഒസ്മാനിയ സർവകലാശാല
1918  ഇൽ ഹൈദരബാദിൽ  സ്ഥാപിതമായ സർവകലാശാലയാണ് ഒസ്മാനിയ സവകലശാല .
ഇന്ത്യ ടുഡേ നടത്തിയ ഒരു സർവെയിൽ ഇന്ത്യയിലെ ആറാമത്തെ മികച്ച സർവകലാശാലയും തെക്കേ ഇന്ത്യയിലെ ഒന്നാമത്തെ സർവകലാശാലയാണ് ഒസ്മാനിയ സർവകലാശാല.
അവസാന നിസാമായ മിർ ഒസ്മാൻ അലി ഖാനാണ് ഒസ്മാനിയ സർവകലാശാല സ്ഥാപിച്ചത്.
ഇന്ത്യയിൽ ഏറ്റവും അധികം വിദേശ വിദ്യാർഥികൾ പഠിക്കുന്ന സർവകലാശാലകളിൽ ഒന്നാണ് ഒസ്മാനിയ  സർവകലാശാല.
1600 ലധികം ഏക്കറുകളിൽ വ്യാപിച്ചിരിക്കുന്ന ഈ സർവകലാശാല അനവധി പ്രമുഖര്ക്ക് ഉന്നത വിദ്യാഭ്യാസം നല്കിയിട്ടുണ്ട് .
മുന് പ്രധാനമന്ത്രി പി വി നരസിംഹ റാവു , കാഞ്ച ഐലയ്യ, മുന് ഇന്ത്യൻ ക്രിക്കറ്റ്‌ ക്യാപ്റ്റൻ മുഹമ്മദ്‌ അസറുദീൻ, അസദുദ്ദിൻ ഒവൈസി , ഹർഷ ഭോഗലെ, ജയപാൽ റെഡ്ഡി , കിരൺ കുമാർ റെഡ്ഡി, തുടങ്ങിയവർ ഒസ്മാനിയ സർവകലാശാലയിൽ പഠിച്ചിട്ടുണ്ട്.
ഒസോതാംനസ് ഡയോസ്മിഫോലിയസ് ഇംഗ്ലീഷ് വിലാസം https://ml.wikipedia.org/wiki/Ozothamnus_diosmifolius
ഡെയിസി കുടുംബത്തിലെ ആസ്റ്ററേസിയിൽ കാണപ്പെടുന്ന കിഴക്കൻ ഓസ്ട്രേലിയയിലെ തദ്ദേശവാസിയായ ഒരു സസ്യമാണ് ഒസോതാംനസ് ഡയോസ്മിഫോലിയസ്.
റൈസ് ഫ്ളവർ , വൈറ്റ് ഡോഗ് വുഡ് , പിൽ ഫ്ളവർ, സാഗൊ ബുഷ് എന്നിവ സാധാരണ പേരുകൾ ആണ്.
ഇതിന് ചെറിയ വെളുത്ത പൂക്കൾ കാണപ്പെടുന്നു.
പ്രധാനമായും പുഷ്പാലങ്കാരങ്ങളിലാണ് ഇവ ഉപയോഗിക്കുന്നത്.
ഒസോതാംനസ് ഡയോസ്മിഫോലിയസ് ( Ezoramnus diosmifolius ) സാധാരണയായി 2 മീ (7 അടി) ഉയരത്തിൽ വളരുന്നു.
ചിലപ്പോൾ വളരെ ഉയരത്തിലും കാണപ്പെടുന്നു.
അതിന്റെ ശാഖകൾ കട്ടിയുള്ളതും, കനത്ത രോമാവൃതവുമാണ്.
ഇലകൾ 10-15 മി.മീ.
(0.4-0.6 ഇഞ്ച്) നീളവും 1-2 മില്ലീമീറ്റർ (0.04-0.08) വീതിയുമുള്ളവയാണ്, എന്നാൽ ഉൾനാടൻ ഇനങ്ങൾ 3.5 mm (0.1 in) വിസ്താരമുള്ളവയായിരിക്കും.
ആസ്റ്ററസി കുടുംബത്തിലെ , "പുഷ്പങ്ങൾ" പൂക്കുലകളായി കാണപ്പെടുന്നു.
"പുഷ്പങ്ങൾ" ചുറ്റുമുള്ള papery ray florets കാരണം വെള്ള അല്ലെങ്കിൽ പിങ്ക് നിറത്തിലാണ് കാണപ്പെടുന്നത്.
വർഗ്ഗീകരണവും നാമകരണവും
1804-ൽ Étienne Pierre Ventenat എഴുതിയ ജാർഡിൻ ഡി ലാ മാൽമൈസണിൽ റൈസ് ഫ്ളവർ ആദ്യമായി ഗിനാഫാലിയം ഡയോസ്മിഫോളിയം എന്ന പേരിലാണ് അദ്ദേഹം പ്രസിദ്ധീകരിച്ചത്.
1838 ഓഗസ്റ്റിൽ Candolle ന്റെ  Augustin Pyramus de Candolle ഇതിന്റെ പേര് ഒസോതാംനസ് ഡിയോസ്മിഫോളിയസ് എന്നാക്കി മാറ്റി.
ഈ സ്പീഷീസിന്റെ ഇലയും ഡിയോസ്മയുടേയും സാദൃശ്യത്തെ സൂചിപ്പിക്കുന്ന ഒരു പ്രത്യേക എപിതെറ്റ് ( ഡയോസ്മിഫോളിയ ) ആണ്.
പൂവിരിയുന്നതിനു മുമ്പുള്ള മൊട്ടുകളുടെ രൂപത്തിൽനിന്നാണ് " റൈസ് ഫ്ളവർ" "സാഗൊ ബുഷ്" എന്നീ സാധാരണ പേരുകൾ ഇവയ്ക്ക് ലഭിച്ചത്.
ചിത്രശാല O. diosmifolius buds leaves and flowers അവലംബം ബാഹ്യ ലിങ്കുകൾ Ozothamnus diosmifolius എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Media related to Ozothamnus diosmifolius at Wikimedia Commons
ഒസ്തി (തമിഴ് ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Osthe
എസ്.ധരണി സംവിധാനം ചെയ്ത് സിലമ്പരസൻ, ഗിതൻ രമേഷ്, റിച്ച, സോനു സൂദ് എന്നിവർ പ്രധാനകഥാപാത്രങ്ങളെ അവതരിപ്പിച്ച് 2011 ഡിസംബർ 8-ന് പുറത്തിറങ്ങിയ തമിഴ് ചലച്ചിത്രമാണ് ഒസ്തി .
2010-ൽ പുറത്തിറങ്ങിയ ദബാംഗ് എന്ന ഹിന്ദി ചലച്ചിത്രത്തിന്റെ പുനരാവിഷ്കരണമാണ് ഒസ്തി.
ഒസുഫിയ ഇൻ ലണ്ടൻ ഇംഗ്ലീഷ് വിലാസം https://ml.wikipedia.org/wiki/Osuofia_in_London
2003-ൽ പുറത്തിറങ്ങിയ നൈജീരിയൻ കോമഡി ചിത്രമാണ് ഒസുഫിയ ഇൻ ലണ്ടൻ .
കിംഗ്സ്ലി ഒഗോറോ നിർമ്മിക്കുകയും സംവിധാനം ചെയ്യുകയും എൻകെം ഓവോ അഭിനയിക്കുകയും ചെയ്തു.
ചരിത്രത്തിൽ ഏറ്റവുമധികം വിറ്റഴിഞ്ഞ നോളിവുഡ് ചിത്രങ്ങളിലൊന്നാണ് ഈ ചിത്രം.
അതിന് ശേഷം 2004-ൽ ഒസുഫിയ ഇൻ ലണ്ടൻ 2 എന്ന പേരിൽ ഒരു തുടർഭാഗം പുറത്തിറങ്ങി.
നൈജീരിയയിൽ താമസിക്കുന്ന ഒരു ഗ്രാമീണനായ ഒസുഫിയ (എൻകെം ഓവോ) ഇംഗ്ലണ്ടിലെ ലണ്ടനിൽ തന്റെ സഹോദരൻ ഡൊണാറ്റസിന്റെ വിയോഗത്തെക്കുറിച്ചുള്ള വാർത്ത സ്വീകരിക്കുന്നു.
എന്നിരുന്നാലും, തന്റെ ഇഷ്ടപ്രകാരം, ഡൊണാറ്റസ് ഒസുഫിയയെ തന്റെ വലിയ എസ്റ്റേറ്റ് ഏക ഗുണഭോക്താവായി വിട്ടു.
നൈജീരിയൻ പാരമ്പര്യം പിന്തുടരുന്ന 'പൈതൃക'ത്തിന്റെ ഭാഗമായി തന്റെ പരേതനായ സഹോദരന്റെ ഇംഗ്ലീഷ് പ്രതിശ്രുതവധു സാമന്തയെ (മാര ഡെർവെന്റ്) കണ്ടെത്തുന്നതിന് വേണ്ടി മാത്രമാണ് ഒസുഫിയ ലണ്ടനിലേക്ക് പോകുന്നത്.
അവലംബം പുറംകണ്ണികൾ ഒസുഫിയ ഇൻ ലണ്ടൻ ഇന്റർനെറ്റ് മൂവി ഡാറ്റാബേസിൽ
ഒസുർഗെറ്റി ഇംഗ്ലീഷ് വിലാസം https://ml.wikipedia.org/wiki/Ozurgeti
ജോർജ്ജിയയുടെ പടിഞ്ഞാറ് ഭാഗത്ത് സ്ഥിതിചെയ്യുന്ന ഗുരിയ പ്രവിശ്യയുടെ തലസ്ഥാന നഗരമാണ് ഒസുർഗെറ്റി - Ozurgeti ( Georgian : ოზურგეთი [ɔzurgɛtʰi])
ജോർജ്ജിയൻ ബോൾഷെവിക് വിപ്ലവകാരിയും സർക്കാർ ഉദ്യോഗസ്ഥനുമായിരുന്ന ഫിലിപ്പ് മക്കാറാഡ്‌സെയുടെ ബഹുമാനാർത്ഥം ഈ സ്ഥലത്തിന്റെ പേര് മക്കാറാഡ്‌സെ ( Macharadze / Makharadze) എന്നായിരുന്നു.
തേയില , ഹെയ്‌സൽക്കുരു (ചെമ്പങ്കായ) എന്നിവയുടെ പ്രാദേശിക സംസ്‌കരണ കേന്ദ്രമാണ് ഈ പ്രദേശം.
ഒസുർഗെറ്റി സിറ്റി സെന്റർ ചരിത്രം
മധ്യകാലഘട്ടത്തിന്റെ അവസാനത്തിലാണ് ഒസുർഗെറ്റി സ്ഥാപിതമായത്.
ഗുരിയ രാജഭാരണ പ്രദേശത്തിന്റെ തലസ്ഥാനമായിരുന്നു ഈ പ്രദേശം.
പിന്നീടുള്ള നൂറ്റാണ്ടുകളിൽ ഈ പ്രദേശം ഒരു വാണിജ്യ കേന്ദ്രമായി.
ഈ നഗരത്തിൽ നിന്ന് 270 വെള്ളി നാണയ ശേഖരം കണ്ടെടുത്തതാണ് ഇതിന് തെളിവായി പറയപ്പെടുന്നത്.
ഒസുഗെറ്റ് നിധി എന്നാണ് ഇത് അറിയപ്പെടുന്നത്.
1840ലാണ് ഒസുഗെറ്റി ഒരു നഗരമായി ഔദ്യേഗികമായി അംഗീകരിക്കപ്പെട്ടത്.
1877-1878ൽ നടന്ന റഷ്യൻ-തുർക്കിഷ് യുദ്ദ സമയത്ത് ഒസുഗെറ്റി ഒരു നയതന്ത്ര പ്രദേശമായിരുന്നു.
19ആം നൂറ്റാണ്ടിൽ പ്രദേശത്തെ ഗവർണറായിരുന്ന മീഖായീൽ വൊറന്റ്‌സോവ് ഈ നഗരത്തിന്റെ സെൻട്രൽ സ്‌ക്വയറിൽ ഇസബെല്ല മുന്തിരി വിത്ത് വെച്ചുപിടിപ്പിക്കാൻ ഉത്തരവിട്ടു.
1917ലെ റഷ്യൻ വിപ്ലവത്തിന് ശേഷം ഈ നഗരവും അതുൾകൊള്ളുന്ന ജില്ലയുടെയും പേര് ബോൾഷെവിക് വിപ്ലവകാരിയായിരുന്ന ഫിലിപ്പ് മക്കറാഡ്‌സെയുടെ ബഹുമാനാർത്ഥം മക്കറാഡ്‌സെ എന്ന് പുനർനാമകരണം ചെയ്തു.
1990കളിൽ ജോർജ്ജിയ റഷ്യയിൽ നിന്ന് സ്വാതന്ത്ര്യമായതിന് ശേഷമാണ് ഈ പ്രദേശത്തിന് അതിന്റെ ചരിത്ര പരമായ പേരായ ഒസുർഗെറ്റി തിരിച്ചു കിട്ടിയത്.
സാസ്‌കാരികം
ജോർജ്ജിയൻ നാടക, ഫിലിം ഡയറക്ടറായിരുന്ന അലക്‌സാണ്ടർ റ്റ്‌സുറ്റ്‌സുനാവയുടെ സ്മരാൺർത്ഥം ഈ നഗരത്തിന്റെ സെൻട്രൽ സ്‌ക്വയറിൽ ഒസുർഗെറ്റി ഡ്രമാറ്റിക് തിയേറ്റർ സ്ഥിതി ചെയ്യുന്നുണ്ട്.
1868ലാണ് ഇത് സ്ഥാപിച്ചത്.
പ്രാദേശിക അമേച്വർ നടന്മാരായിരുന്നു ഇത് ആദ്യം നിർമ്മിച്ചത്.
പിന്നീട് 1914ൽ പുതിയ ഒരു തിയേറ്റർ കെട്ടിടം സ്ഥാപിച്ചു.
1933ൽ മറ്റൊരു പുതിയ കെട്ടിടം കൂടി നിർമ്മിച്ചു.
സോവിയറ്റ് നിയോക്ലാസിക്കൽ രീതിയിൽ നിലവിലുള്ള അഞ്ചു നില കെട്ടിടം നിർമ്മിച്ചത് 1962ലാണ്.
ജോർജ്ജിയയിലെ വൻ തിയേറ്ററുകളിൽ ഒന്നാണിത്.
1968ൽ നടന്ന സതാബ്ധി ആഘോഷ വേളയിലാണ് തിയേറ്ററിന് റ്‌റ്‌സുറ്റ്‌സുനാവയുടെ പേര് നൽകിയത്.
2005ൽ ജോർജ്ജിയൻ സാംസ്‌കാരിക മന്ത്രാലയവും തിയേറ്റർ വർക്കേഴ്‌സ് യൂനിയനും, ഒസുർഗെറ്റി ഡ്രമാറ്റിക് തിയേറ്ററിനെ രാജ്യത്തെ ഏറ്റവും മികച്ച പ്രാദേശിക തിയേറ്ററായി പ്രഖ്യാപിച്ചു.
ഒസുർഗെറ്റി ഡ്രമാറ്റിക് തിയേറ്റർ ഒസുർഗെറ്റി റെയിൽവേ സ്‌റ്റേഷൻ ഒസുർഗെറ്റി പള്ളി അവലംബം
ഒസുന ഇംഗ്ലീഷ് വിലാസം https://ml.wikipedia.org/wiki/Ozuna_(singer)
യുവാൻ കാർലോസ് ഒസുന റോസാഓ Juan Carlos Ozuna Rosado ( സ്പാനിഷ് ഉച്ചാരണം: [xwan ˈkarlos oˈsuna roˈsaðo] ; ജനനം മാർച്ച് 13, 1992), അഥവാ ഒസുന എന്ന് ലളിതമായി അറിയപ്പെടുന്ന ഇദ്ദേഹം ഒരു പ്യൂർട്ടൊറിക്കൻ ഗായകനാണ്.
അദ്ദേഹത്തിന്റെ അഞ്ച് ആൽബങ്ങളും ബിൽബോർഡീന്റെ മികച്ച ലാറ്റിൻ ആൽബം ചാർട്ടിൽ ഇടം പിടിച്ചിരുന്നു.
2018 ലെ ഓറ എന്ന ആൽബം ബിൽബോർഡിലെ 200 മികച്ച ഗാനങ്ങളിൽ എഴാം സ്ഥാനത്ത് എത്തിയിരുന്നു.
റഗ്ഗേട്ടണും ട്രാപ്പുമാണ് അദ്ദേഹത്തിന്റെ പ്രധാന ശൈലികൾ എന്നിരുന്നാലും റഗ്ഗേ, ബാഷാഡാ, മൂംബാട്ടൺ എന്നീ ജോണറുകളിലെ കലാകാരന്മാരുമായി സഹകരിച്ച് പാടിയിട്ടുണ്ട്.
പ്യൂർട്ടോറീക്കോയിലെ സാൻ യുവാനിലാണ് ഒസുന ജനിച്ചതും വളർന്നതും.
12 വയസ്സായപ്പോൾ ഒരു ഗായകനാകണമെന്ന് അവൻ തീർച്ചപ്പെടുത്തിയിരുന്നു.
ലാറ്റിൻ ജോണറുകളായ  റഗ്ഗേട്ടൺ, സൽസ, ബാഷാഡാ തുടങ്ങിയവയിൽ നിന്നാണവനുണ്ടായ പ്രചോദനങ്ങൾ.
2012ൽ ഒസുന ആദ്യമായി ഒരു ഗാനം പുറത്തിറക്കി.
ഇമാജിനാൻഡോ എന്ന അതിലെ ഒരു പാട്ട് പെട്ടന്ന് ശ്രദ്ധിക്കപ്പെടുകയും ഡാഡ്ഡീ യാങ്കീ, അനുവെൽ എ.എ. തുടങ്ങിയ  റിക്കോർഡിങ്ങ് കമ്പനികൾ അദ്ദേഹവുമായി സഹകരിച്ചു പ്രവർത്തിക്കുകയും ചെയ്തു.
2017 -ൽ സോണി മൂസിക് ലാറ്റിൻ എന്ന കമ്പനിയുമായി ഒപ്പുവയ്ക്കുന്നതിനു  മുൻപ് നിരവധി ഗാനങ്ങൾ അദ്ദേഹം പാടീയിരുന്നു.
സോണീ കമ്പനിയാണ് അദ്ദേഹത്റ്റിന്റെ ആദ്യത്തെ ആൽബമായ ഒഡീസീ നിർമ്മിച്ചത്.
രണ്ടാമത്തെ ആൽബമായ ഓറ ആഗസ്ത് 24 2017 നു പുറത്തിറക്കി.
ഇത് ബിൽബോഡ് ടോപ് 200 ഇൽ എത്തിയിരുന്നു.
2019 നവംബർ 29 നു മൂന്നമത്തെ ആൽബമായ നിബിരു പുറത്തിറക്കി.
നാലാം ആൽബമായ  എനോക്ക് 2020 സെപ്റ്റംബറിലും ഇറങ്ങി.
ഒസ്ബെക്കിയ
മെലാസ്റ്റൊമാറ്റേസീ സസ്യകുടുംബത്തിലെ ഒരു ജനുസാണ് ഒസ്ബെക്കിയ .
സ്വീഡിഷ് പര്യവേഷകനും പ്രകൃതിശാസ്ത്രജ്ഞനുമായിരുന്ന പേർ ഓസ്ബെക്കിന്റെ ഓർമയ്ക്ക് കാൾ ലിനേയസ് ആണ് ഈ ജനുസിന് പേരിട്ടത് (Pehr Osbeck-1723–1805).
Osbeckia chinensis Profile of flower വിതരണം
ഒസ്ബെക്കിയ ജനുസിലെ ചെടികൾ കിഴക്കനേഷ്യയിൽ സ്വദേശികളാണ്- ചൈന , ജപ്പാൻ , മലേഷ്യ , ഇന്ത്യ , ശ്രീലങ്ക , ഓസ്ത്രേലിയ .
സസ്യൗഷധങ്ങളെന്ന നിലയിലുള്ള ചില സ്പീഷീസുകളുടെ ഫലപ്രാപ്തിയെക്കുറിച്ച് ഗവേഷണങ്ങൾ നടക്കുന്നുണ്ട്.
അംഗീകരിക്കപ്പെട്ട സ്പീഷീസുകൾ
The Plant List അംഗീകരിച്ച 11 സ്പീഷീസുകൾ Osbeckia afzelii (Hook. f. ) Cogn.
Osbeckia capitata Benth.
ex Naudin Osbeckia chinensis L. Osbeckia crinita Benth.
ex C.B. Clarke Osbeckia decandra (Sm.) DC.
Osbeckia nepalensis Hook.
f. Osbeckia nutans Wall.
ex C.B. Clarke Osbeckia porteresii Jacq.
-Fél.
Osbeckia praviantha Jacq.
Osbeckia stellata Buch.
Osbeckia tubulosa Sm.
തീരുമാനമായിട്ടില്ലാത്ത സ്പീഷീസുകൾ
താഴെപ്പറയുന്ന പേരുകൾ പുസ്തകങ്ങളിൽ ഉപയോഗിക്കുന്നുണ്ടെങ്കിലും The Plant Listഅംഗീകരിച്ചിട്ടില്ല.
Osbeckia aspera Bl.
Osbeckia brachystemon Naudin Osbeckia calotricha A. Chev.
Osbeckia ciliaris Ser.
Osbeckia cogniauxiana De Wild.
Osbeckia crepiniana Cogn.
Osbeckia cupularis D. Don ex Wight Arn.
Osbeckia elliptica Naudin Osbeckia incana E. Mey.
ex Hochst.
Osbeckia lanata Alston Osbeckia leschnaultiana DC.
Osbeckia liberica Stapf Osbeckia mehrana Giri Nayar Osbeckia muralis Naudin Osbeckia octandra DC.
Osbeckia porteresii Jacq.
Osbeckia pusilla De Wild.
Osbeckia reticulata Bedd.
Osbeckia rubicunda Arn.
Osbeckia septemnervia Ham.
ex Craib Osbeckia tubulosa Sm.
Osbeckia umlaasiana Hochst.
Osbeckia virgata D. Don ex Wight Arn.
Osbeckia wattii Craib Osbeckia wynaadensis C.B. Clarke Osbeckia zeylanica Steud.
ex Naudin അവലംബങ്ങൾ പുറത്തേക്കുള്ള കണ്ണികൾ Osbeckia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒസൈറിസ് ഇംഗ്ലീഷ് വിലാസം https://ml.wikipedia.org/wiki/Osiris ഈജിപ്ഷ്യൻ ദേവത ഒസൈറിസിന്റെ ചിത്രം
ഈജിപ്ഷ്യൻ പുരാണങ്ങളിലെ ഒരു പ്രധാന ദേവൻ.
പാതാളലോകത്തിലെ ദേവൻ എന്ന നിലയിലും ഈ ദേവനെ  വർണിച്ചു കാണുന്നു.
ഭൂമിയുടെയും ആകാശത്തിന്റെയും പുത്രനാണെന്ന ഒരു സങ്കല്പവും പ്രചാരത്തിലുണ്ട്.
ഒസൈറിസ് ഐസിസ് ദേവതയുടെ ഭർത്താവായി ചിത്രീകരിക്കപ്പെട്ടിട്ടുണ്ട്.
വിവേകത്തിന്റെയും നീതിയുടെയും വിളനിലമായ ഇദ്ദേഹം ഈജിപ്റ്റ് മുഴുവൻ ഭരിച്ചിരുന്നതായി വിശ്വസിക്കപ്പെടുന്നു.
അജ്ഞാനികളും പ്രാകൃതരുമായ ജനങ്ങളെ സംസ്കാരസമ്പന്നരാക്കി അവർക്കിടയിൽ നല്ല നിയമങ്ങളും വ്യവസ്ഥകളും ഇദ്ദേഹം ഏർപ്പെടുത്തി.
ഇദ്ദേഹത്തിന്റെ സദ്ഗുണങ്ങളും കൃത്യങ്ങളും സഹോദരനായ സെത്ത് (Seth) അസൂയാലുവായി; തന്ത്രപൂർ‌‌വം ജ്യേഷ്ഠനെ ഒരു പെട്ടിലാക്കി നൈൽ നദിയിൽ ഒഴുക്കിക്കൊന്നു.
ദീർഘകാലാന്വേഷണഫലമായി ഒസൈറിസ്സിനെ ഐസിസ് കണ്ടെടുത്തു.
പക്ഷേ അവളിൽനിന്ന് ഒസൈറിസ്സിന്റെ ശരീരം സെത്ത് പിടിച്ചുവാങ്ങി, പല കഷണങ്ങളാക്കി ഈജിപ്റ്റ് മുഴുവൻ വിതറി.
ഒന്നൊഴിച്ചു ബാക്കിയെല്ലാ കഷണങ്ങളും ഐസിസ് ശേഖരിച്ച് വേണ്ട ബഹിമതികളോടുകൂടി പല സ്ഥലങ്ങളിലായി സംസ്കരിച്ചു.
ആസ്ഥാനങ്ങളെല്ലാം പവിത്രമായി തീർന്നുവെന്നാണ് ഐതിഹ്യം .
പാതാളത്തിലെ ഭരണാധിപൻ
ഒസൈറിസ്സിന്റെ ശരീരഭാഗങ്ങളെല്ലാം തന്റെ മന്ത്രശക്തിയാൽ ഒരുമിച്ചുചേർത്ത് ഐസിസ് ഒസൈറിസ്സിനെ ജീവിപ്പിച്ചുവെന്നും, പാതാളത്തിലെ ഭരണാധിപനായി ഒസൈറിസ് പിന്നീട് ജീവിച്ചുവെന്നുമുള്ള വേറൊരു ഐതിഹ്യവും പ്രചാരത്തിലുണ്ട്.
ഒസൈറിസ്സിന്റെ പുത്രൻ ഹോറസ് തന്റെ പിതാവിന്റെ ഘാതകനായ സെത്തിനെ വധിച്ചു പകവീട്ടിയതായി പറയപ്പെടുന്നു.
അപിസ് എന്ന കാള
അപിസ് എന്ന കാളയായി ഒസൈറിസ് ഭൂലോകത്തിൽ അവതരിച്ചതായി വിശ്വാസികൾ കരുതിവരുന്നു.
ഇതിന്റെ ഫലമായി ഈ കാളയുടെ പേര് ഒസൈറിസ്--അപിസ് എന്നായിത്തീർന്നു.
ഒസൈറിസ്സിന്റെ ദേവാലയം ഒസൈറിസിന്റെ കുടുംബം നടുവിൽ ഒസൈറിസ് ഇടത്ത് പുത്രൻ ഹോറസ് വലത്ത് ഭാര്യ ഐസിസ്
ഒസൈറിസ്സിനെകുറിച്ച് മറ്റൊരു ഐതിഹ്യവുമുണ്ട്.
അദിയിൽ ഇദ്ദേഹം ബ്യൂസീറിസ്സിലെ മാത്രം ദേവനായിരുന്നു.
ക്രമേണ ഒസൈറിസ്സിനെ ആരാധിക്കുന്ന സമ്പ്രദായം അബിഡോസിലും വ്യാപിച്ചു.
നന്മ നൽകുന്നവനായും പ്രഭുക്കളുടെ പ്രഭുവായും ദേവതകളുടെ രാജാവായും ഇദ്ദേഹം പ്രകീർത്തിക്കപ്പെട്ടുവന്നു.
ഒസൈറിസ്സിന്റെ ഒരു ദേവാലയം അബിഡോസ്സിലുണ്ട്.
ഇതിൽ ഒസൈറിസ്സിന്റെ തല അടക്കം ചെയ്തിട്ടുള്ളതായി വിശ്വസിച്ചുവരുന്നു.
ഇത് നല്ലൊരു തീർഥാടന കേന്ദ്രമായിത്തീർന്നു.
ഈ പുണ്യഭൂമിയിൽ മൃതശരീരം അടക്കം ചെയ്യുന്നത് ശ്രേയസ്കരമാണെന്ന വിശ്വാസത്താൽ മരിച്ചവരെ ദൂരസ്ഥലങ്ങളിൽ നിന്നുപോലും ഇവിടെ കൊണ്ടുവരാറുണ്ട്.
ഒസൈറിസ്സിനെ നന്മയുടെയും സഹോദരനായ സെത്തിനെ തിന്മയുടെയും പ്രതീകങ്ങളായി ഈജിപ്റ്റുകാർ കരുതുന്നു.
സാധാരണയായി മനുഷ്യരൂപത്തിലാണ് ഒസൈറിസ്സിനെ പ്രതിനിധീകരിക്കാറുള്ളത്.
കാളയുടെയോ മറ്റു മൃഗങ്ങളുടെയോ മുഖത്തോടുകൂടിയ മനുഷ്യന്റെ ആകൃതിയിലും ഒസൈറിസ് ചിത്രീകരിക്കപ്പെട്ടിട്ടുണ്ട്.
അവലംബ പുറംകണ്ണികൾ http://www.touregypt.net/featurestories/dead.htm http://www.pantheon.org/articles/o/osiris.html Archived 2014-06-26 at the Wayback Machine .
http://www.bing.com/images/search?q=Osiris FORM=IGRE qpvt=Osiris http://www.touregypt.net/OSIRIS.
HTM http://www.marvunapp.com/Appendix/osiristhor.htm http://www.aldokkan.com/religion/osiris.htm
ഒസ്മാ­ന­­ബാദി ആട് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Osmanabadi_goat
ഒരു ആട് വർഗ്ഗമാണ് ഒസ്മാ­ന­­ബാഡി .
ആന്ധ്രാ­പ്ര­ദേ­ശ­മാണ് ഇവയുടെ സ്വാഭാ­വി­ക­മായ വാസ­സ്ഥ­ലം.
ഈ ഇനത്തിന് പേര് അറിയപ്പെടുന്നത് മഹാരാഷ്ട്രയിലെ ഒസ്മാ­ന­­ബാദി ജില്ലയുടേതാണ്.
ആന്ധ്രാപ്രദേശ്, മഹാരാഷ്ട്ര, കർണ്ണാടകം എന്നീ ദക്ഷിണേന്ത്യൻ സംസ്ഥാനങ്ങളിലായിട്ടാണ് ഈ സ്പീഷ്യസ് വ്യാപകമായി വിതരണം ചെയ്യപ്പെട്ടിരിക്കുന്നത് .
സാധാരണയായി ഇവയെ പാലിനും മാംസ­ത്തിനും വേണ്ടി വളർത്തു­ന്നത്.
പാലുൽപാ­ദനം ശരാശരി ഒരു ദിവസം 1.
­കി.
­ഗ്രാം.
ജനിച്ച് 15 മാസം കൊണ്ട് ഇവ പ്രായപൂർത്തിയായി പ്രജനനത്തിന് തയ്യാറാവുന്നു.
130 ദിവസമാണ് ഗർഭകാലം.
വർഷത്തിൽ രണ്ട് തവണ ഇവയെ ഇണ ചേർക്കാൻ കഴിയുന്നു.
പ്രായപൂർത്തിയായ ഒസ്മാ­ന­­ബാഡി ആണാടിന് 34 കിലോഗ്രാം ഭാരവും 68 സെന്റീമീറ്റർ നീളവും , പെണ്ണാടിന് 32 കിലോഗ്രാം ഭാരവും 66 സെന്റീമീറ്റർ നീളവും ഉണ്ടായിരിക്കും .
കൊട്ടരപ്പാട്ട് ചാത്തു കുട്ടൻ
ലോകത്തിലെ ഏറ്റവും പ്രശസ്തനായ, അല്ലെങ്കിൽ പ്രായം ചെന്ന ഹോട്ടൽ പരിചാരകൻ എന്ന വിശേഷണത്തിനുടമ .
ഒട്ടനധികം വിശിഷ്ടവ്യക്തികളേ പരിചരിച്ചതിലൂടെയും, ഒട്ടനധികം സഞ്ചാരമാസികളുടെ മുഖചിത്രമായതിലൂടെയും ശ്രീലങ്കയിലെ വളർന്നു കൊണ്ടിരിക്കുന്ന ഹോട്ടൽ വ്യവസായത്തിന്റെ തന്നെ മുഖമുദ്രയായി ഇദ്ദേഹം മാറി.
ചക്രവർത്തി ഹിരോഹിതോ, റിച്ചാർഡ് നിക്സൺ , മൗണ്ട്ബാറ്റൻ പ്രഭു , എലിസബത്ത് രാജകുമാരി, മഹാത്മാ ഗാന്ധി, ജവഹർലാൽ നെഹ്രു, ഇന്ദിരാ ഗാന്ധി, ജോർജ് ബെർനാർഡ് ഷാ എന്നിവർ കൊളംബോയിലെ ഗല്ലേ ഫേസ് ഹോട്ടലിലെ തന്റെ 72 വർഷത്തെ നീണ്ട ഉദ്യോഗവ്യത്തിയിൽ അദ്ദേഹം പരിചരിച്ചവരിൽ ഉൾപ്പെടുന്നു .
ത്യശൂരിൽ ജനനം.
മാതാപിതാക്കളുടെ മരണാന്തരം നാടുവിട്ട് ശ്രീലങ്കയിൽ എത്തുമ്പോൾ അദ്ദേഹത്തിനു 17 വയസ്സായിരുന്നു.
അവലംബം ↑ http://www.thehindu.com/news/international/south-asia/iconic-indianorigin-hotel-doorman-dies-in-lanka-at-94/article6615209.ece ↑ http://www.bbc.com/news/world-asia-30104851 ↑ http://www.abc.net.au/news/2010-02-14/sri-lankas-legendary-doorman-turns-90/330674
കൊട്ടാക്കമ്പൂർ
ഇടുക്കി ജില്ലയിലെ ദേവികുളം താലൂക്കിൽ ഉൾപ്പെട്ട ഒരു വില്ലേജാണ് കൊട്ടാക്കമ്പൂർ .
ശീതകാല പച്ചക്കറികൃഷിക്ക് പേരുകേട്ട വട്ടവട ഗ്രാമപഞ്ചായത്തിലാണ് ഈ വില്ലേജ്  സ്ഥിതിചെയ്യുന്നത്.
2011 ലെ സെൻസസ് പ്രകാരം കൊട്ടാക്കമ്പൂരിൽ 2,405 ആളുകളാണ് ഉള്ളത്, അതിൽ, 1,249 പുരുഷന്മാരും 1,156 സ്ത്രീകളുമാണ്.
660 കുടുംബങ്ങൾ താമസിക്കുന്ന കൊട്ടാക്കമ്പൂർ ഗ്രാമത്തിന് 36.03 km2 (13.91 ചതുരശ്ര മൈൽ) വിസ്തീർണ്ണമുണ്ട്.
കൊട്ടാക്കമ്പൂരിലെ ജനസംഖ്യയുടെ 11.68% 6 വയസ്സിൽ താഴെയുള്ളവരാണ്.
61.6% ആണ് കൊട്ടാക്കമ്പൂരിന്റെ സാക്ഷരത.
കൊട്ടടി അമ്മൻ കോവിൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Kottadi Amman Kovil
ആലപ്പുഴ ജില്ലയിൽ പാണാവള്ളിയിൽ സ്ഥിതി ചെയ്യുന്ന മുത്താരമ്മ പ്രധാന പ്രതിഷ്ട ആയിട്ടുള്ള വെള്ളാള സമുദായത്തിന്റെ മൂല ക്ഷേത്രമാണ് കൊട്ടടി അമ്മൻ കോവിൽ ..
തിരുവിതാംകൂർ രാജ ഭരണ കാലത്തു തെക്കൻ തമിഴ്‌നാട്ടിൽ നിന്നും രാജാവിന്റെ കൽപ്പന പ്രകാരം കേരളത്തിലേക്കു കുടിയേറി പാർത്ത വിഭാഗം ആണ് നാഞ്ചിനാട്ട് പിള്ളമാർ (വെള്ളാളർ ), വെള്ളാളരുടെ വരവോടു കൂടി അവരുടെ പരദേവതമാരായ ,മുത്താരമ്മ ,ഉജ്ജയിനി കാളി ,മാരിയമ്മ,കിണ്ടിമഹാകാളി ,മാടസ്വാമി ,ഭൈരവൻ ,വെള്ളാരമ്മ തുടണങ്ങീ മൂർത്തികളെ യഥാവിധി കേരളത്തിൽ അങ്ങോളമിങ്ങോളം പ്രതിഷ്ഠിച്ചിരിക്കുന്നു..
അത്തരത്തിൽ പ്രതിഷ്ട ചെയ്യപ്പെട്ട അതി പുരാതന ക്ഷേത്രങ്ങളിൽ ഒന്നാണ് പാണാവള്ളിയിലെ കൊട്ടടി അമ്മൻ കോവിൽ.
പ്രധാന ആചാരങ്ങൾ : വില്ല് പാട്ട് ഗന്ധർവ്വൻ പാട്ട് പടുക്ക വഴിപാട് സർപ്പങ്ങൾക് കളമെഴുത്തും പാട്ടും മാവിളക്ക് അമ്മൻ കൊട പൊങ്കാല
മൂർത്തികൾ മുത്താരമ്മ മാരിയമ്മ വെള്ളാരമ്മ (കിണ്ടി മഹാകാളി) മാടൻ കാലഭൈരവൻ കാരണവർ ഗണപതി ശാസ്താവ് ഗന്ധർവ്വൻ യക്ഷി ബ്രഹ്മ രക്ഷസ് അറുകൊല നാഗ ദൈവങ്ങൾ ഈഴനും യശക്കിയും ചോരി മക്കാർ
അമ്മൻ കൊട മഹോത്സവം
വൃശ്ചിക മാസത്തിലെ തിരുവോണം നക്ഷത്രത്തിൽ ഉത്സവം അവസാനിക്കുന്ന രീതിയിൽ ആണ് പ്രതിഷ്ട്ടാ വാർഷികം കൊണ്ടാടുന്നത്..
കേരളത്തിന്റെ വിവിധ ഭാഗങ്ങളിൽ നിന്നും ( പ്രത്യേകം തെക്കൻ തിരുവിതാംകൂർ ), ഉത്സവ സമയത് ധാരാളം ഭക്തർ ക്ഷേത്രത്തിൽ എത്തിച്ചേരുന്നു.
സാധാരണയായി അഞ്ചു ദിവസത്തെ ഉത്സവം നാഗ ദൈവങ്ങൾക്ക് കളമെഴുത്തും പാട്ടുമായി ആരംഭിച്ചു, ശാസ്ത്രം പാട്ട് ,ഗന്ധർവ്വൻ പാട്ട് ,വില്ലു പാട്ട് തുടങ്ങീ ആചാരങ്ങളോട് കൂടി തിരുവോണം നക്ഷതത്തിൽ കലശത്തോടു കൂടി സമാപിക്കുന്നു..
എല്ലാ മലയാള മാസവും ആദ്യത്തെ ചൊവ്വാഴ്ച ആണ് ക്ഷേത്രത്തിൽ പൂജ നടക്കുന്നത് ..
പൂജ നടത്തുന്ന ഭക്തർ മുൻകൂട്ടി ക്ഷേത്രം ഭാരവാഹികളെ അറിയിക്കുന്നു ...
ക്ഷേത്രത്തിലേക്കുള്ള വഴി
ചേർത്തല അരൂക്കുറ്റി റൂട്ടിൽ കുഞ്ജരം സ്റ്റോപ്പ് ..
ഏകദേശം ചേർത്തലയിൽ നിന്നും പതിനാറു കിലോമീറ്റര് ദൂരം ..
കുഞ്ജരം സ്റ്റോപ്പിൽ നിന്നും അഞ്ഞൂറ് മീറ്റർ വലതു വശത്തായി ക്ഷേത്രം കുടികൊള്ളുന്നു .
കൊട്ടപ്പുറം
കേരളത്തിലെ മലപ്പുറം ജില്ലയിലെ കൊണ്ടോട്ടിക്ക് സമീപം പുളിക്കൽ പഞ്ചായത്തിലെ ഒരു പ്രദേശമാണ്‌ കൊട്ടപ്പുറം .
ഇതിലൂടെ കടന്ന് പോകുന്ന പ്രധാന റോഡാണ് NH 213 .
കരിപ്പൂർ എയർപോർട്ടിലേക്കുള്ള പ്രധാന പാതയാണിത്.
എ.എംഎൽ.
പി.എസ്. കൊട്ടപ്പുറം , ജി.എച്ച്. എസ്.എസ് കൊട്ടപ്പുറം തുടങ്ങിയവ പ്രധാന വിദ്യാഭ്യാസ സ്ഥാപനങ്ങൾ.
പറയിപെറ്റ പന്തിരുകുലത്തിലെ  വരരുചിയുടെ പരമ്പരയിൽപെട്ട കടുങ്ങോൻ രാജാവിനായിരുന്നു
അക്കാലത്തു അവിടെ ഉണ്ടായിരുന്ന 'പൂവത്തിക്കോട്ട 'എന്ന കോട്ടയുടെ ഭരണം.
എന്നാൽ ഈ കോട്ട കൊട്ടപ്പുറത്തിന്റേതു അല്ല.
കോട്ടയ്ക്കു അപ്പുറം ഉണ്ടായിരുന്ന സ്ഥലം ആയിരുന്നു കൊട്ടപ്പുറം.
കോട്ടയ്ക്കപ്പുറം എന്നായിരുന്നു അന്ന് കൊട്ടപ്പുറം അറിയപ്പെട്ടിരുന്നത്.
പിന്നീട് കാലങ്ങൾ കൊണ്ട് ആ പേര് ലോപിച്ചു കൊട്ടപ്പുറം എന്നായി മാറുകയായിരുന്നു.
അവലംബങ്ങൾ ↑ https://www.keralatourism.org/routes-locations/kottappuram--xi-/id/7749
കൊട്ടക്കായൽ
കൊല്ലം ജില്ലയിൽ ഒരു തണ്ണീർതടപ്രദേശമാണ് കൊട്ടക്കായൽ.
( geo:8.8755,76.6950 ) ഇത്തിക്കരയാർ വഴി പരവൂർ കായലുമായി ബന്ധിക്കപ്പെട്ടിട്ടുണ്ട്.
അഷ്ടമുടിക്കായൽ പോലെ പല ശിഖരങ്ങളായി പിരിഞ്ഞിട്ടുള്ളതാണ് കൊട്ടക്കായലിന്റെ ആകൃതി.
കൊട്ടത്തോക്ക് ഇംഗ്ലീഷ് വിലാസം https://ml.wikipedia.org/wiki/Bamboo_Pistol പൗട്ടത്തോക്ക്
ഒരു ചെറിയ മുളയും അതിന്റെ ദ്വാരത്തിലൂടെ തള്ളാനുള്ള മറ്റൊരു വടിയും ചേർന്നതാണ് കൊട്ടത്തോക്ക് .
ബാല്യകാലവിനോദമായി കൊട്ടത്തോക്കിന് വളരെയധികം പ്രചാരം ലഭിച്ചിരുന്നു.
ചെറിയ കായകൾ കടന്നുപോകാവുന്ന വലിപ്പത്തിൽ ദ്വാരമുള്ള മുള ഏകദേശം ഏഴിഞ്ച് നീളത്തിൽ മുറിച്ചെടുത്താണ് കൊട്ടത്തോക്കിന്റെ പ്രധാനഭാഗം ഉണ്ടാക്കുന്നത്.
അതിനുശേഷം ആ മുളയുടെ ദ്വാരത്തിലൂടെ കടന്നുപോകാവുന്ന വലിപ്പത്തിൽ മറ്റൊരു മുള ചീളി ശരിയാക്കുന്നു.
ഈ മുളംതണ്ടിന്റെ നീളം ദ്വാരത്തോടെയുള്ള മുളയുടെ നീളത്തേക്കാൾ അല്പം കുറവായിരിക്കും.
മുളയുടെ മുന്നിൽ വെച്ചിരിക്കുന്ന ഉണ്ട തെറിച്ചുപോകുമ്പോൾ മുളയുടെ പിന്നിൽ വെയ്ക്കുന്ന ഉണ്ട തെറിച്ചുപോകാതെ മുളയുടെ മുന്നിൽ വന്നിരിക്കുന്നതിനാണ് തള്ളുന്ന തണ്ടിന്റെ നീളം അല്പം കുറയ്ക്കുന്നത്.
ദ്വാരമുള്ള മുളയുടെ രണ്ടറ്റത്തും ചെറിയ കായ തിരുകി വെച്ച് ഒരെണ്ണത്തിന്റെ പിന്നിൽ ചീളിശരിയാക്കിയ മുളതണ്ടുകൊണ്ട് ശക്തിയിൽ തള്ളുമ്പോൾ മറ്റേയറ്റത്തുള്ള കായ ചെറിയ ശബ്ദത്തോടെ തെറിച്ച് പോകുന്നതാണ്.
മുളയുടെ ദ്വാരം അടഞ്ഞിരിക്കുന്ന കായകൾ തെറിച്ചുപോകുമ്പോൾ ശബ്ദവും ഉണ്ടാകും.
ദ്വാരത്തിന്റെ വലിപ്പത്തിനൊത്ത കായ്കൾ ഉപയോഗിച്ചാൽ ശബ്ദവും ദൂരവും കൂടുതലായിരിക്കും.
മുന്നിലെ കായ തെറിച്ചു പോയിക്കഴിഞ്ഞാൽ പുറകിലെ കായ മുന്നിൽ വരും.
അപ്പോൾ മുളയുടെ പുറകിൽ പുതിയ കായ വെയ്ക്കാം.
മുളയുടെ ദ്വാരത്തിന്റെ വ്യാസം മുകളിലേക്ക് പോകുംതോറും കുറയുന്നതിനാൽ, മുളയുടെ അടിഭാഗം പുറകുവശത്തേക്ക് പിടിച്ചായിരിക്കണം ഉപയോഗിക്കേണ്ടത്.
വ്യാസം കുറഞ്ഞ ദ്വാരത്തിലൂടെ പുറത്തെത്തുന്ന കായകൾ കൂടുതൽ ശബ്ദം ഉണ്ടാക്കുകയും കൂടുതൽ ദൂരം താണ്ടുകയും ചെയ്യും.
കൊട്ടക്കായകൾ
സാധാരണയായി ചകിരിപ്പഴത്തിന്റേയും കണലിയുടേയും കായകളാണ് കൊട്ടത്തോക്കിൽ ഉണ്ടയായി ഉപയോഗിക്കുന്നത്.
ചകിരിപ്പഴത്തേയും കണലിയേയും കൊട്ടയ്ക്ക എന്നും പറയാറുണ്ട്.
കൊട്ടതോക്കിൽ കൂവ എന്ന ചെടിയുടെ കിഴങ്ങും ചിലപ്പോൾ  ഉപയോഗിക്കാറുണ്ട് .
ഏതു കായ തോക്കിൽ ഉപയോഗിച്ചാലും, വായു നിബദ്ധമായിരിക്കണം (air tight ) എന്നു മാത്രം .
ചിത്രശാല കൊട്ടത്തോക്കിൽ ഉപയോഗിക്കുന്ന കണലികായ കൊട്ടത്തോക്കിൽ ഉപയോഗിക്കുന്ന ചകിരിപ്പഴത്തിന്റെ ( പൊട്ടങ്ങച്ചെടി ) കായ
കൊട്ടറ ഗോപാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Kottara_Gopalakrishnan
കോൺഗ്രസ് നേതാവും നാലാം കേരള നിയമസഭയിലെ അംഗവുമായിരുന്നു കൊട്ടറ ഗോപാലകൃഷ്ണൻ (1943 - 17-02-2003).
കവിയും അഭിനേതാവും എഴുത്തുകാരനുമായിരുന്ന കൊട്ടറ, അരവിന്ദന്റെ തമ്പ് , കുമ്മാട്ടി , പോക്കുവെയിൽ , ഒരിടത്ത് , ഷാജി എൻ.കരുണിന്റെ പിറവി , സ്വം എന്നീ സിനിമകളിൽ അഭിനയിച്ചു.
ഗാനങ്ങൾ രചിക്കുകയും പാടുകയും ചെയ്തിട്ടുണ്ട്.
1970 ലെ തെരഞ്ഞെടുപ്പിൽ കൊട്ടാരക്കര മണ്ഡലത്തിൽ ബാലകൃഷ്ണപിള്ളയെ തോൽപ്പിച്ചു.